Minen früntlichen gruͦss, lieber Schulthess. Es ist für mich komm̄en
Hans Borter, der unser, und hät mir fûrbracht, wie das im̄ ettwas
sach vor unsern gerichten hangi und nûtt wol mug usstrag
gewunnen denn durch Heinin Zemeyster, der darin̄ soͤlt ein lutrung
geben. Nun sig aber der selb Heini andern ûwer gebiett gesessen
und mug inn dy ûwer zuͦ tuͦn nûtt dar zuͦ bringen und hät
also mich darūb hillff und râttes gebêtten. Lieber Schulthess, da
tuͦ so wol und schaff, das der selb Heini ze Meyst' uff donstag
nun zu naͤchst haruff komm̄en wel und der sach als ver' das
an im̄ ist zuͦm usstrag helffen. Das wil ich all zitt in glichen
und meren sachen um̄b dich beschulden. Geben uff mäntag
nach sant Mathis tag anno etc XLII°.
Peter, Probst
ze Inderlappen